stanford-oval/wikipedia huggingface dataset:
Joshua Lakatos

| Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Mitalit> Maa:   Yhdysvallat.Miesten ammunta. Olympialaiset  | Maa:   Yhdysvallat> Miesten ammunta. |
| --- | --- | --- | --- |
|  Hopeaa | Atlanta 1996 | Trap |  |
| MM-kilpailut  | MM-kilpailut  | MM-kilpailut  |  |
|  Kultaa | Barcelona 1993 | Kaksoistrap |  |
|  Hopeaa | Barcelona 1993 | Kaksoistrap, joukkue |  |
|  Hopeaa | Kairo 2001 | Trap, joukkue |  |
|  Pronssia | Nikosia 1995 | Trap, joukkue |  |
Poikien ammunta
| MM-kilpailut  | MM-kilpailut  | MM-kilpailut  |  |
|  Kultaa | Perth 1991 | Trap, joukkue |  |
|  Kultaa | Perth 1991 | Kaksoistrap, joukkue |  |
|  Kultaa | Barcelona 1993 | Trap |  |
|  Hopeaa | Perth 1991 | Kaksoistrap |  |
|  Pronssia | Barcelona 1993 | Tarp, joukkue |  |
Joshua Lakatos (s. 24. maaliskuuta 1973 Pasadena) on yhdysvaltalainen haulikkoampuja ja maailmanmestari.
Joshua Lakatos on saavuttanut olympialaisissa hopeaa trapissa Atlantassa 1996. Lisäksi hän on saavuttanut useita MM-mitaleita miesten ja poikien sarjoissa, joista kirkaimpia ovat miesten kaksoistrapin ja poikien trapin maailmanmestaruudet Barcelonasta 1993.
Joseph de Maistre

| Joseph-Marie de Maistre |
| --- | --- |
 Joseph de Maistre
Henkilötiedot
Syntynyt: 1. huhtikuuta 1753
Kuollut: 26. helmikuuta 1821
Koulutus ja ura
Vaikutusalueet:  Politiikka
Joseph-Marie de Maistre [mɛstʁ] (1. huhtikuuta 1753 – 26. helmikuuta 1821) oli italialainen diplomaatti, myöhemmin ranskalainen  lakimies, ranskankielinen diplomaatti, kirjailija ja filosofi.
De Maistre tunnetaan yhtenä konservatismin ja sen autoritaarisen suuntauksen tärkeimmistä oppi-isistä. Hän edusti vastavalistusta ja kannatti monarkian ja katolisen kirkon aseman restauraatiota Ranskassa suuren vallankumouksen jäljiltä. Vaikka Maistren läheiset henkilökohtaiset ja henkiset siteensä olivat Ranskassa, hän pysyi synnyinmaassaan Sardinian kuningaskunnassa, jossa hän oli jäsenenä Savoiji-senaatissa 1787–1792, Venäjän suurlähetystössä 1803–1817 ja ministerinä valtion tuomioistuimessa Turinissa (nyk. Torino) vuosina 1817–1821.
De Maistre palveli virkamiehenä Sardinian kuningaskunnassa ja oli korkeassa tuomarinvirassa vuoteen 1792, jolloin hän lähti ranskalaisten tieltä maanpakoon. Hän palasi 1796 isänmaahansa, oli 1803–1817 Sardinian lähettiläänä Pietarissa ja sen jälkeen kuninkaan kanslian päällikkönä Torinossa.
Maistre on etupäässä tullut tunnetuksi 1700-luvun valistusfilosofiaa ja Ranskan vallankumousta vastaan suuntautuvasta kirjailijatyöstään. Muita terävämmin hän esitti vallankumouksen varjopuolia. Hänen ihanteenaan oli ennen kaikkea katolisen kirkon ja paavin ehdoton auktoriteetti, samalla kun kuuliaisuus oli hänen mielestään yhteiskunnallisista hyveistä tärkein. Maistre oli liioitteluistaan huolimatta aikansa etevimpiä poliittisia ajattelijoita ja Ranskan vallankumousta seuranneen taantumuksen huomattavimpia edustajia. Muiden teosten lisäksi on julkaistu myös hänen kirjeitään.
Teokset (valikoima)

Considérations sur la France (1796)
Essai sur le principe géné-rateur des constitutions politiques (1810)
Du pape (1819; pääteos), Soirées de Saint Peters-bourg (1821)
De l’église gallicane (1821)
Examen de la philosophie de Bacon (1836)
Oeuvres complètes, täydellinen kokoelma hänen teoksiaan, ilmestyi 1884–1887.
Aiheesta muualla

Kuvia tai muita tiedostoja aiheesta Joseph de Maistre Wikimedia Commonsissa
Josef Kaufmann Racing

| Josef Kaufmann Racing |
| --- | --- |
Päämaja:   Wolsfeld, Saksa
Perustettu:  1982
Tallipäällikkö:   Lars Kaufmann
Kilpakuljettajat:   Sacha Fenestraz    Luis Leeds    Ye Yifei
Nykyiset sarjat:  Eurocup Formula Renault, Formula Renault NEC
Aikaisemmat sarjat:  Formula BMW, Formula BMW ADAC, Saksan Formula Renault, Saksan Formula 3
Tuloksia
Valmistajien maailmanmestaruuksia:  Euroopan Formula BMW   2008, 2010   Eurocup Formula Renault   2012, 2015, 2016   Formula Renault NEC   2012, 2015, 2016
Kuljettajien maailmanmestaruuksia:  Saksan F3   1985: Volker Weidler   1994: Arnd Meier   Saksan Formula Renault   1991: Joachim Beule   Formula BMW ADAC   2005: Nico Hülkenberg   2006: Christian Vietoris   Euroopan Formula BMW   2008: Esteban Gutiérrez   2010: Robin Frijns   Eurocup Formula Renault   2011: Robin Frijns   2012: Stoffel Vandoorne   2016: Lando Norris   Formula Renault Alps   2015: Louis Delétraz   2016: Lando Norris
Josef Kaufmann Racing on saksalainen pikkuformulatalli, joka kilpailee nykyään Eurocup Formula Renault ja Formula Renault NEC -sarjoissa. Tallin perusti vuonna 1982 Josef Kaufmann. Talli debytoi Saksan F3 sarjassa, jossa se sijoittui kolmanneksi. Vuonna 1985 talli voitti sarjan mestaruuden. Vuosina 1986-87 talli kilpaili Nigrin-Sport Auto Junior-sarjassa sijoittuen viidenneksi ja kuudenneksi. Vuonna 1991 talli kilpaili Saksan Formula Renault-sarjassa voittaen sarjan mestaruuden. Vuonna 1994 talli voitti toistamiseen saksan F3 luokan mestaruuden B-sarjassa. Talli jatkoi saksan F3-sarjassa vuosina 1997-2001 kilpaillen myös saksan Formula BMW-sarjassa vuonna 2002 sijoittuen sarjan kolmanneksi. Vuonna 2005 talli voitti Formula BMW sarjan mestaruuden. Talli toisti saman seuraavana vuonna. Vuonna 2007 tallin kuljettaja Adrien Tambay voitti Rookie-sarjan mestaruuden ja sijoittui toiseksi World Final kilpailussa. Vuonna 2008 talli voitti euroopan Formula BMW-sarjan mestaruuden ja vuonna 2009 Rookie Cupin mestaruuden. Vuonna 2010 talli voitti kaksi Formula BMW Europe sarjan mestaruutta. Vuonna 2011 talli kilpaili Eurocup Formula Renault-sarjassa voittaen sarjan mestaruuden. Talli jatkoi sarjassa vuonna 2012 voittaen jälleen sarjan mestaruuden. Vuonna 2013 talli sijoittui sarjassa viidenneksi.
Aiheesta muualla

http://www.jk-racing.de/ev_history.htm
Johan Kortman

J. E. Kortman: Kyllikin ryöstö (1890).
Johan Elis Kortman (30. lokakuuta 1858 Pietari, Venäjä – 13. joulukuuta 1923 Rääkkylä) oli suomalainen taiteilija. Kansanrunous, Kalevala sekä Karjala kiinnostivat häntä. Hän matkasi ympäri Karjalaa perehtyen Karjalan luontoon, oli kiinnostunut kansantieteestä ja arkeologiasta. Hän on tehnyt vain yhden alttaritaulun, Heinäveden kirkkoon.
Taideopintonsa Kortman aloitti Pietarissa ja jatkoi niitä 1886 Münchenissä. Kortman maalasi siellä kymmeniä Pohjois-Karjalan luontoa ja Kalevalan kohtauksia esittäviä maalauksia. Maalausvälineinä hän käytti öljyvärejä, pastellia ja hiiltä.
Kortman osallistui Münchenistä palattuaan Kalevalan kuvituskilpailuun, jossa muita osanottajia olivat Akseli Gallen-Kallela, joka voitti kilpailun, S. A. Keinänen, Louis Sparre sekä Eero Järnefelt.
Viiden vuoden kuluttua Kortmanin kuolemasta hänen poikansa Lauri Vuolio tarjosi Kortmanin maalaamia Kalevalaan tarkoitettuja maalauksia Kalevalaseuralle. Puheenjohtaja Gallen-Kallela osti osan töistä ja osan Vuolio lahjoitti.
Töitä

Väinämöisen soitto (1891)
Ilmarinen tulee sulhona Pohjolaan (1893)
Pohjolan häät (1890)
Kyllikin ryöstö (1890)
Ison tammen kaato (1893)
Galleria

Pohjolan häät, hiilipiirros, 1890
Väinämöisen soitto, 1891
Hellsténin huvila, 1891
Ilmarinen tulee sulhona Pohjolaan, hiilipiirros, 1893
Kristus Getsemanessa, 1893, Heinäveden kirkko
Lähde

Tieteessä tapahtuu 4/2005
Joshua Nkomo

Joshua Nkomo vuonna 1975.
Joshua Mqabuko Nyongolo Nkomo (19. kesäkuuta 1917 – 1. heinäkuuta 1999 Harare) oli zimbabwelainen poliitikko ja yksi ZAPU-puolueen perustajista, joka taisteli Rhodesian valkoista vähemmistövaltaa vastaan.
Nkomo opiskeli 1940-luvulla sosiaalitieteitä muun muassa Etelä-Afrikassa ja toimi vuodesta 1951 Rhodesian afrikkalaisten rautatietyöntekijöiden ammattiliiton pääsihteerinä. Hän oli vielä 1950-luvun alussa maltillinen moraalisen varustautumisen kannattaja, mutta radikalisoitui vähitellen itsenäisyystaistelijaksi. Vuonna 1957 hänestä tuli Afrikan kansalliskongressin (ANC) jäsen, kunnes puolue kiellettiin 1959. Tammikuussa 1960 perustettiin Etelä-Rhodesian kansallinen demokraattinen puolue (NDP), joka ryhtyi vastustamaan valkoisten johtamaa Rhodesian ja Njassamaan liittovaltiota. Puolueen johtajaksi valittiin Nkomo.
Joshua Nkomo on julkisesti myöntänyt käskeneensä ampua alas 3. syyskuuta 1978 Karibasta Salisburyyn lentäneen matkustajakoneen, lennon RH 825, mutta hän kiistää käskeneensä surmata ja kiduttaa eloonjääneitä. Tämän jälkeen Nkomolla oli suuria vaikeuksia lentomatkustamisessa, sillä useimmat lentäjät useimmissa lentoyhtiöissä eivät yksinkertaisesti ottaneet häntä koneeseen.[lähde? ]
Ian Smithin ja Abel Muzorewan hallitus kaatui 1979, ja 1980 pidettiin vapaat enemmistövaalit, joissa Nkomon ZAPU hävisi Robert Mugaben ZANUlle. Nkomo toimi Mugaben varapresidenttinä, mutta häntä syytettiin vallankaappaushankkeista ja hänen oli suostuttava Mugaben vaatimuksiin ZANUn ja ZAPUn yhdistymisestä nimellä ZANU-PF.[lähde? ]
Nkomo kuoli hararelaisessa sairaalassa eturauhassyöpään 1. heinäkuuta 1999. Hänet julistettiin kansallissankariksi heti kuolemansa jälkeen.
Jokiharjasluikka

| Jokiharjasluikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Harjasluikat Isolepis
Laji::  fluitans
Kaksiosainen nimi
 Isolepis fluitans  (L.) R.Br. 
Synonyymit
 Eleogiton fluitans 
Katso myös
   Jokiharjasluikka Wikispeciesissä   Jokiharjasluikka Commonsissa 
Infobox OKNimi-testi OKIUCN-testi OK: 
Jokiharjasluikka, aikaisemmin kellusluikka, (Isolepis fluitans) on mätästävä ja hento vedessä kasvava kasvilaji. Sen lehdet ovat hyvin ohuita, rihmamaisia ja usein kelluvia. Lajin vanha tieteellinen nimi on Scirpus fluitans.
Levinneisyys

Jokiharjasluikka kasvaa Pohjoismaissa melko harvinaisena Tanskassa, Etelä-Ruotsissa ja Etelä-Norjassa. Sitä ei tavata Suomessa. Euroopassa jokiharjasluikka esiintyy länsi- ja eteläosassa.
Jokihyyppä

| Jokihyyppä |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurmitsat Charadriidae
Suku::  Hyypät Vanellus
Laji::  duvaucelii
Kaksiosainen nimi
 Vanellus duvaucelii  Lesson, 1826 
Katso myös
   Jokihyyppä Wikispeciesissä   Jokihyyppä Commonsissa 
Infobox OKNimi-testi OKIUCN-testi OK: 
Jokihyyppä (Vanellus duvaucelii) on kurmitsojen heimoon kuuluva rantalintu, joka elää Kaakkois-Aasiassa.
Jokihyyppä on 29–32 cm pitkä. Sen siipien yläpinta on punaruskea, otsaharja ja pyrstö mustat, muut osat harmaa-valkoiset.
Aiheesta muualla

ITIS: Vanellus duvaucelii (englanniksi)
Josef Kaizl

| Josef Kaizl |
| --- | --- |
 Josef Kaizl 1886.
Henkilötiedot
Syntynyt: 1854
Kuollut: 1901 (46–47 vuotta)
Koulutus ja ura
Tutkimusalue:  taloustiede
Josef Kaizl (1854–1901) oli tšekkiläis-itävaltalainen taloustieteilijä ja valtiomies. Hän opiskeli Prahan ja Strassburgin yliopistossa ja tuli 1883 kansantalouden professoriksi Prahan tšekkiläiseen yliopistoon. Itävallan parlamentissa ja Böömin maapäivillä hänellä oli merkittävä asema talouskysymysten tuntijana ja tšekkiläisten johtajana. Hän oli vuosina 1898–1899 finanssiministerinä Franz von Thun und Hohensteinin kabinetissa, ja lyhyellä kaudellaan hän sai aikaan muutamia tärkeitä muutoksia pankkilainsäädännön ja verotuksen alalla.
Teokset

Der Kampf um Gewerbereform in Bayern (1879)
Die Lehre von der Überwälzung der Steuern (1882)
Die Verstaatlichung der Eisenbahnen in Österreich (1885)
’Kansantalouden käsikirja’ (1883) (tšekiksi)
’Finanssitieteen käsikirja’ (1889) (tšekiksi).
Aiheesta muualla

Kuvia tai muita tiedostoja aiheesta Josef Kaizl Wikimedia Commonsissa
Jonathan Liebesman

| Jonathan Liebesman |
| --- | --- |
 Jonathan Liebesman vuonna 2010.
Henkilötiedot
Syntynyt: 15. syyskuuta 1976 (ikä 48) Johannesburg, Etelä-Afrikka
Ammatti:  elokuvaohjaaja, tuottaja
Ohjaaja
Aktiivisena:  2000–
Tunnetuimmat ohjaukset:  Teksasin moottorisahamurhaaja – pahan alku Battle: Los Angeles Titaanien raivo Teenage Mutant Ninja Turtles
Aiheesta muualla
IMDb 
Elonet
Jonathan Liebesman (s. 15. syyskuuta 1976 Johannesburg) on eteläafrikkalainen elokuvaohjaaja.
Alkuvuodet

Liebesman opiskeli elokuvantekoa Etelä-Afrikassa AFDA korkeakoulussa ja New Yorkissa Tisch School of the Artsissa. New Yorkissa opiskellessaan hän ohjasi ja käsikirjoitti yhdessä Jamie Ruddyn kanssa vuonna 2000 ilmestyneen lyhytelokuvan Genesis and Catastrophe. Se saavutti menestystä Austinin elokuvajuhlissa ollen paras lyhytelokuva. Lisäksi Liebesman palkittiin Hollywoodin elokuvajuhlissa "Hollywood Young Filmmaker" -palkinnolla.
Alkuvuodet > Elokuvaohjaajana

Liebesmanin ensimmäinen ohjaama pitkäelokuva oli Darkness Falls. Hän ei koskaan ollut kauhuelokuvien ystävä, mutta saatuaan sopimuksen elokuvan ohjaamisesta ja tehtyään taustatutkimuksia elokuvaa varten Liebesman osasi arvostaa genreä enemmän. Elokuva sai ensi-iltansa vuonna 2003. Se menestyi 11 miljoonan budjettiinsa nähden hyvin lipputuloissa. Yhdysvalloissa elokuva tuotti yli 30 miljoonaa dollaria ja maailmanlaajuisesti yli 47 miljoonaa dollaria. Elokuva saavutti Academy of Science Fiction, Fantasy & Horror Films -palkintogaalassa Emma Caulfieldin myötä "Cinescape Genre Face of the Future" -palkinnon. Elokuva oli ehdolla myös parhaaksi kauhu/jännityselokuvaksi Teen Choice -palkintogaalassa.
Liebesman jatkoi kauhuelokuvien parissa ohjattuaan seuraavaksi Michael Bayn tuottaman Teksasin moottorisahamurhaaja – pahan alku. Elokuva tuotti hieman enemmän mitä Liebesmanin edellinen ohjaama elokuva Darkness Falls. Teksasin moottorisahamurhaaja – pahan alku tuotti Yhdysvalloissa 39,5 miljoonaa dollaria ja maailmanlaajuisesti 51,7 miljoonaa dollaria. Se oli selkeä menestys budjettiin nähden, joka oli noin kolmetoista miljoonaa dollaria. Elokuva saavutti myös muutamia ehdokkuuksia. Se oli ehdolla muun muassa Golden Raspberryn saajaksi huonoin esiosa tai jatko-osa luokassa. Sitä vastoin Ison-Britannian Empire-palkinnoissa se oli ehdolla parhaaksi kauhuelokuvaksi. Saturn-palkintogaalassa se puolestaan oli ehdolla parhaasta maskeerauksesta.
Filmografia > Ohjaajana

Darkness Falls (2003)
Teksasin moottorisahamurhaaja – pahan alku (2006)
The Killing Room (2009)
Battle Los Angeles (2011)
Titaanien raivo (2012)
Teenage Mutant Ninja Turtles (2014)
Johan Kristian Svanljung

Johan Kristian Svanljung (25. elokuuta 1829 Raahe – 12. joulukuuta 1891 Helsinki) oli suomalainen juristi ja kirjailija, joka käytti nimimerkkejä Gammal, J.Kr.S., Jussi Kanervainen, Kr., Teräs, Er.. Teräs ja Erik Teräs.
Henkilöhistoria

Svanljungin vanhemmat olivat Raahen kaupunginnotaari, raatimies Karl Gustaf Svanljung ja Katarina Serafia Frieman. Hän kävi Oulun triviaalikoulua ja Vaasan lukiota ja pääsi ylioppilaaksi 1848. Svanljung suoritti tuomarintutkinnon 1852, oli samana vuonna Vaasan hovioikeuden auskultanttina ja sai varatuomarin arvon 1856. Hän toimi Vaasan kämnerinoikeuden puheenjohtajana 1857–1868 ja Vaasan oikeusraatimiehenä 1869–1891. Svanljung toimi myös asianajajana.
Svanljung kannatti suomalaisuutta ja suomen kielen aseman parantamista sekä toimi useiden suomalaisten ja ruotsalaisten sanomalehtien avustajana. Hän oli ruotsalais-suomalaista laki- ja virkakielen sanastoa koonneen ja toimittaneen komitean jäsen 1882–1883 ja kuului Vaasan suomalaisen yhteislyseon johtokuntaan koulun perustamisesta eli vuodesta 1880 lähtien.
Svanljung oli naimisissa kaksi kertaa, ensin vuodesta 1858 Sofia Lundmanin (k. 1887) kanssa ja sitten vuodesta 1889 Alma Nylundin (k. 1930) kanssa. Hänen poikiaan ensimmäisestä avioliitosta olivat asianajaja John Svanljung, kauppias, laivanvarustaja Gustaf Svanljung ja rehtori, professori ja valtiopäivämies Knut Svanljung.
Teoksia

Ny juridisk handbok för medborgare af all samhällsklasser i Finland . Wilen, Turku 1882
Suomennos: Uusi käsikirja lainopissa kaikille kansanluokille Suomessa, suom. Gustaf Cannelin. Wilen, Turku 1874, 2. lisätty ja osaksi muutettu painos 1882
Handledning i finsk kommunalkunskap : med nödiga, inlägg från särskilda andra rättsområden : för menige man och högre folkskolor utgifven . Edlund, Helsingfors 1891
Suomennos: Opas Suomen kunnallistiedossa : tarpeellisine otteineen monelta muulta oikeusalalta : rahvaalle ja ylemmille kansakouluille. Edlund, Helsinki 1891
Aiheesta muualla

Svanljungin elämäkerta Kansallisbiografiassa
Alpo K. Rapila: Johan Kristian Svanljung 1829–1891. Vaasalainen kulttuuriliberaali ja vaikuttajahahmo 1857–1891. Poimintoja hänen ja hänen lastensa Gustafin, Knutin, Jennyn ja Matin elämänvaiheista. Yliopistopaino, Helsinki 1986
Jára Cimrman

Cimrmanin itserintakuva
Jára Cimrman tai Jára da Cimrman on Zdeněk Svěrákin ja Jiří Šebánekin keksimä kuvitteellinen henkilö, tšekkiläinen nero. Žižkovin teatterissa esitetään hänen näytelmiään ja "tieteellisiä" esityksiä hänen elämästään.
Elämäkerta

Jára Cimrman syntyi Wienissä joskus 1856 ja 1883 vuosien välillä (matrikkelin epäselvän käsialan mukaan se voi olla myös 1864, 1874, 1868 ja 1884). Hänen isänsä oli räätäli Leopold Cimrman, hänen äitinsä oli itävaltalainen näyttelijä Marlen Jelínková-Cimrmanová. Hänellä ei ollut onnellinen lapsuus, koska hänen isänsä ilmoitti hänet tšekkiläis-wieniläiseen kouluun ja hänen äitinsä samaan aikaan itävaltalaiseen. Kuitenkin Cimrman piti itseään tšekkiläisenä, minkä todistaa viimeinen merkintä hänen päiväkirjassaan, missä kerrotaan, että Cimrman kaipasi "nähdä syntymämaansa Böhmen". Viimeisen kerran hänet nähtiin vuonna 1914 Liptákovissa, Jizera-vuorilla Pohjois-Tšekissä.
Tuotanto

Jára Cimrman oli suurimpia tšekkiläisiä näytelmäkirjailijoita, runoilijoita, muusikkoja, opettajia, matkustajia, filosofeja, keksijöitä, kriminalisteja sekä urheilijoita silloisena aikana. Hän ei elänyt saadakseen yleistä tunnustusta. Vasta Dr. Hedvábnýn löytämä arkku ja sen sisältämät dokumentit antoivat yleisölle mahdollisuuden tutustua Cimrmanin nerouteen.
Jára Cimrman esitti Panaman kanavan suunnitelman amerikkalaiselle hallitukselle samannimisen oopperan libreton yhdessä. Saksasta passittaneena hän alkoi kätilöksi Sveitsissä ja itse toimi tässä ammatissa jonkin aikaa. Arkista elämää tutkiessa nälkäistä heimoa paossa hän ohitti pohjoisnavan vain seitsemän metrin etäisyydeltä. Paraguayssa hän perusti marionettiteatterin. Wienissä hän perusti kriminalisti-, musiikki- ja balettikoulun. Hän oli kirjeenvaihdossa George Bernard Shawn kanssa uhmamielisen irlantilaisen vastaamatta. Hän keksi jogurtin. Epäitsekkäästi hän auttoi monia maailman suurimpia: Curien avopuolisoille hän vei selässään kellariin 45 pikivälkekoppaa, avusti professori Buriania ensimmäisen eettisen kirurgian kanssa, löysi vuokra-asunnon Eiffelille, korjasi runoilijan J.V. Sládekin tunnetun runon Metsäkaivo irstaan lopetukseen, Anton Tšehoville hän kehui kertomuskirjaa ja lannoitti hänen kirsikkapuistonsa. Hän oli myös ekstermismin filosofian suunnan luoja.
Cimrman näytelmäkirjailijana

Nykyaikaan asti löydettiin ja Jára Cimrmanin teatterissa esitettiin 14 hänen näytelmäänsä:
Alastonkuva: Lauluja ja tanssia sisältävä perhenäytelmä (Akt: Rodinné drama se zpěvy a tanci)
Kadonneen koulurekisterikirjan tutkimus: Näytelmä (Vyšetřování ztráty třídní knihy: Činohra)
Oluttupa ahossa: Operetti (Hospoda na mýtince: Opereta)
Murha salonkivaunuosastossa (Vražda v salónním coupé)
Mykkä Bobeš eli Tšekkiläinen Tarzan (Němý Bobeš aneb Český Tarzan)
Cimrman musiikin valtakunnassa (Cimrman v říši hudby)
Pitkämies, Leveämies ja Likinäköinen: Satu, joka ei menestynyt lapsilla (Dlouhý, Široký a Krátkozraký: Pohádka, která u dětí propadla)
Lähetti Liptákovista (Posel z Liptákova)
Kaatosade: Näytelmä oikean sateen kanssa (Lijavec: Hra s opravdovým deštěm)
Tšekkiläisen Karel Saksalaisen pohjoisnavan valloitus 5. huhtikuuta 1909 (Dobytí severního pólu Čechem Karlem Němcem 5. dubna 1909)
Blaník: Historiallisen myytin teatterimuoto (Blaník: Jevištní podoba historického mýtu)
Vieraileva näyttelijä: Cimrmanin näytelmä Vlasta-näytelmän onnettomasta ensi-illasta (Záskok: Cimrmanova hra o nešťastné premiéře hry Vlasta)
Lumupuu: Näyttämön sklerotikon (Švestka: Jevištní sklerotikon)
Afrikka: Tšekkiläiset ihmissyöjien keskellä (Afrika: Češi mezi lidožravci)
Tšekkiläinen taivas: Cimrmanin dramaattinen testamentti (České nebe: Cimrmanův dramatický kšaft)
Elokuvat

Vuonna 1969 filmattiin pseodo-dokumentti Jälki menee Liptákoviin (Stopa vede do Liptákova). Vuonna 1983 Zdeněk Svěrák ja Ladislav Smoljak filmasivat menestyksellisen elokuvan Cimrmanin elämästä Jára Cimrman makaava, nukkuva (Jára Cimrman ležící, spící) ja seuraavana vuonna seurasi heidän elokuvansa Liuottanut ja päässyt (Rozpuštěný a vypuštěný), joka pohjautuu Cimrmanin näytelmään Murha salonkivaunuosastossa .
Suurin tšekkiläinen

Vuoden 2005 alussa ČT-kanava aloitti Suurimman tšekkiläisen äänestyksen. Ehdokkaat olivat kuninkaita, kansansankareita, presidenttejä ja taiteilijoita. Kuitenkin 15. tammikuuta Jára Cimrman näytti voittavan äänestyksen. Valitettavasti hänet poistettiin kilpailusta hänen fiktiivisyytensä johdosta. Tätä päätöstä kritisoitiin ja laadittiin anomuskirjelmä, jotta Cimrman tulisi valittavaksi, mutta yritys ei onnistunut.
Aiheesta muualla

Wikimedia Commonsissa on kuvia tai muita tiedostoja aiheesta .
Artikkeli Cimrmanista New York Timesissä
Josh Gorges

| Josh Gorges |
| --- | --- |

Henkilötiedot
Syntynyt: 14. elokuuta 1984 (ikä 40) Kelowna, Brittiläinen Kolumbia
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  88 kg
Pelaajaura
Pääsarjaura:  2004–2018
Aik. seurat:  Cleveland Barons (AHL) Montreal Canadiens (NHL) San Jose Sharks (NHL) Worcester Sharks (AHL)   Buffalo Sabres
Josh Gorges (s. 14. elokuuta 1984 Kelowna, Brittiläinen Kolumbia) on kanadalainen uransa päättänyt jääkiekkoilija, pelipaikaltaan puolustaja. Gorges on NHL-urallaan edustanut myös Montreal Canadiensia (2006–2014) ja San Jose Sharksia (2005–2006).
Ennen ammattilaisuraansa Gorges pelasi neljän kauden ajan juniorikiekkoa kotikaupungissaan, WHL-liigan Kelowna Rocketsissa.
Jokikylä (Riihimäki)

| Jokikylä |
| --- | --- |
 Jokikylässä sijaitseva Kastanjapuisto.
Kaupunki:  Riihimäki
Kaupunginosa nro:  5.
Väkiluku:  21 (2015)
Jokikylä on kaupunginosa Riihimäellä, keskustan tuntumassa. Se on yksi ensimmäisistä Riihimäen kaupunginosista, jotka asemakaavoitettiin 1925.  Kaupunginosassa ei juurikaan ole asutusta muuten kuin kaakkoiskulmassa. Vuonna 2015 asukasluku oli 21. Jokikylän pohjoisosassa on Riihimäen rautatieasema ja matkakeskus. Luoteispuolella on kauppakeskus Atomi, joka valmistui vuonna 2008. Lounaispuolella on myös rakennus, jossa toimii kuntosali sekä Rusta Finland Group Oy:n (ent. Hong Kong) myymälä. Rakennuksen vieressä on myös Kastanjapuisto.
Jokikylään on suunniteltu rakennettavaksi uusia kerrostaloja.
Jokikylä (Ii)

Jokikylä on kylä Iin kunnassa Pohjois-Pohjanmaalla. Kylä oli osa Kuivaniemen kuntaa vuoteen 2007 saakka, jolloin Iin kunta ja Kuivaniemen kunta lakkautettiin ja niiden entisistä alueista muodostettiin Iin kunta. Kylä sijaitsee Kuivajoen varressa, Kuivaniemen keskustaajamasta Asemakylästä viitisentoista kilometriä pohjoiseen Oijärvelle menevän yhdystien 8520 läheisyydessä, pääasiassa joen eteläpuolisella alueella alkaen Kurkelasta ja päättyen Nevalaan. Lemmityn ja Koivuniemen kohdalla joen lähistöllä olevat pohjoispuolen talotkin kuuluvat Jokikylään.
Kylään perustettiin koulu 1908 Kuivaniemen tultua jaetuksi kahteen koulupiiriin 1901. Ensimmäinen koulurakennus valmistui 1912. Koulurakennus poistettiin käytöstä ja purettiin öljyvahingon seurauksena vuonna 2013, ja koulu lakkautettiin. Oppilasmäärä oli tuolloin niin vähäinen, että koulun kunnostus tai uuden rakennus olisi ollut kannattamatonta. Koulun pihapiirissä on edelleen urheilukenttä ja vuonna 1992 valmistunut liikuntahalli.
Kirjailija Antti Hyry on kotoisin Jokikylän Hyrystä ja on kuvannut kotikyläänsä ja sen ihmisiä useissa teoksissaan.